Komisjoni määrus (EÜ) nr 1052/2002,

17. juuni 2002,

millega muudetakse määrust (EÜ)nr 1520/2000, milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 8 lõiget 3,

ning arvestades järgmist:

(1) Komisjoni 13. juuli 2000. aasta määruse (EÜ) nr 1520/2000 (milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise korra ühised üksikasjalikud rakenduseeskirjad ja nende toetussummade kinnitamise kriteeriumid, [3] viimati muudetud määrusega (EÜ) nr 595/2002 [4]) kohaldamisel saadud kogemused näitavad, et on asjakohane sätestada paindlikumad loovutamiseeskirjad eelarveperioodi lõpus välja antud, lühikese kehtivusajaga toetussertifikaatide puhul ning tõsta piiri, millest allpool vabastatakse teatavad ettevõtjad sertifikaatide esitamisest.

(2) Selleks, et näha ette piisavad eraldised tõstetud piiri jaoks, tuleks artikli 14 lõikes 1 nimetatud iga eelarveaasta reservi suurendada.

(3) Lisaks sellele tuleks tõstetud piiri puhul suurendada summat, mille ületamisel võib komisjon peatada artikli 14 lõigete 1 ja 2 kohaldamise.

(4) Nõukogu 29. oktoobri 1975. aasta määruses (EMÜ) nr 2771/75 munaturu ühise korralduse kohta, [5] viimati muudetud komisjoni määrusega (EÜ) nr 493/2002, [6] nõukogu 17. mai 1999. aasta määruses (EÜ) nr 1255/1999 piima- ja piimatooteturu ühise korralduse kohta, [7] viimati muudetud komisjoni määrusega (EÜ) nr 509/2002, [8] ja nõukogu 19. juuni 2001. aasta määruses (EÜ) nr 1260/2001 suhkrusektori turgude ühise korralduse kohta, [9] viimati muudetud komisjonimäärusega (EÜ) nr 680/2002, [10] loetletud teatavate kaupade koondnomenklatuuri koode on muudetud, et võtta arvesse nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta, [11] viimati muudetud komisjoni määrusega (EÜ) nr 796/2002 [12]) I lisa muudatusi, mis on kehtestatud komisjoni määrusega (EÜ) nr 2031/2001 [13] ja mis jõustusid 1. jaanuaril 2002.

(5) Seetõttu tuleks ajakohastada määruse (EÜ) nr 1520/2000 B ja D lisa, et säilitada vastavus määruste (EMÜ) nr 2771/75, (EÜ) nr 1255/1999 ja (EÜ) nr 1260/2001 vastavate lisadega.

(6) On asjakohane muuta täpsemaks artikli 8 lõike 1 praegune sõnastus, et tagada suurem õiguskindlus. Sellest tulenevalt tuleks muuta ka F lisa III jaotise punktis k esitatud juhise sõnastust.

(7) C lisas loetletud kaupade puhul võetakse toetussumma arvutamisel arvesse põhisaaduste kogust, mis on selles lisas esitatud kõikide nimetatud kaupade kohta. CN-koodi 20089985 puhul esitatud kogust tuleks siiski muuta, kuna see on liiga suur.

(8) Seetõttu tuleks määrust (EÜ) nr 1520/2000 vastavalt muuta.

(9) Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 1520/2000 muudetakse järgmiselt.

1. Artikli 6a lõikele 1 lisatakse lõige 1a:

"1a. Erandina lõikest 1 ei kohaldata enne 1. oktoobrit eksporditavate kaupade jaoks välja antud toetussertifikaatide puhul, mis kehtivad alates 1. juunist, taotluse vormi lahtrisse 20 vastuvõtja nime ja aadressi kandmise nõuet. Lahtrit 6 ei kriipsutata nendel toetussertifikaatidel läbi.

30. septembril 2002 lõppeval eelarveperioodil kohaldatakse alates 1. augustist 2002 kehtivate toetussertifikaatide puhul esimese lõigu sätteid.";

2. Artikli 8 lõike 1 esimene lõik asendatakse järgmisega:

"1. Toetussertifikaate, mis antakse välja ühe eelarveperioodi kohta, võib taotleda kuues eraldi osas. Toetussertifikaatide taotlused tuleb esitada hiljemalt:

a) 7. septembril alates 1. oktoobrist kehtivate sertifikaatide puhul;

b) 7. novembril alates 1. detsembrist kehtivate sertifikaatide puhul;

c) 7. jaanuaril alates 1. veebruarist kehtivate sertifikaatide puhul;

d) 7. märtsil alates 1. aprillist kehtivate sertifikaatide puhul;

e) 7. mail alates 1. juunist kehtivate sertifikaatide puhul;

f) 7. juulil alates 1. augustist kehtivate sertifikaatide puhul.";

3. Artiklit 14 muudetakse järgmiselt.

a) Lõike 1 esimeses lõigus asendatakse sõnad "30 miljonit eurot" sõnadega "35 miljonit eurot."

b) Lõike 2 esimene lõik asendatakse järgmisega:

"Käesolevat artiklit kohaldatakse eksporditoimingute suhtes, mida sooritavad ettevõtjad, kellel ei ole olnud alates kõnealuse eelarveperioodi algusest toetussertifikaati ja kellel ei ole sellist sertifikaati eksportimise päeval. Nende taotluste kogusumma, mille ettevõtja on esitatud F lisa VI jao lõikes 2 sätestatud tingimustel asjaomase eelarveperioodi jooksul ja enne asjaomast eksporti käsitleva taotluse esitamist, peab olema alla 75000 euro.";

c) Lõikes 3 asendatakse teine lõik järgmisega:

"Kui liikmesriikide teatatud kogusumma ulatub 25 miljoni euroni, võib komisjon peatada lõigete 1 ja 2 kohaldamise ilma toetussertifikaadita ekspordi suhtes.";

4. B lisas asendatakse rida

"1905 30 – magusad küpsised: vahvlid ja lehtvahvlid"

järgmise tekstiga:

"— magusad küpsised; vahvlid ja lehtvahvlid:

1905 31 – – magusad küpsised;

1905 32 – – vahvlid ja lehtvahvlid.";

5. C lisas asendatakse CN-koodi

ex

20089985

alla kuuluv kanne järgmisega:

"CN-kood | Kirjeldus | Pehme nisu | Kõva nisu | Mais (terad) | Pikateraline kroovitud riis | Ümara-teraline kroovitud riis | Oder | Valge suhkur | Vadak (PG 1) | Lõssipulber (PG 2) | Koorega munad |

ex20089985 | – – – – mais (teradena), v.a suhkrumais (Zea mays var. saccharata) | | | 60 (1)" | | | | | | | |

6. D lisas asendatakse rida

"1905 30 – magusad küpsised: vahvlid ja lehtvahvlid"

järgmise tekstiga:

"— magusad küpsised; vahvlid ja lehtvahvlid:

1905 31 – – magusad küpsised;

1905 32 – – vahvlid ja lehtvahvlid.";

7. F lisa III jaotise punkt k asendatakse järgmisega:

"Lahtrisse 22 tuleb märkida sõnad:"kasutamiseks alates …", mis on kindlaks määratud vastavalt artiklile 8."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Artiklit 1 lõiget 3 kohaldatakse alates 1. oktoobrist 2002.

Artikli 1 lõikeid 4 ja 6 kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. juuni 2002

Komisjoni nimel

komisjoni liige

Erkki Liikanen

[1] EÜT L 318, 20.12.1993, lk 18.

[2] EÜT L 298, 25.11.2000, lk 5.

[3] EÜT L 177, 15.7.2000, lk 1.

[4] EÜT L 91, 6.4.2002, lk 5.

[5] EÜT L 282, 1.11.1975, lk 49.

[6] EÜT L 77, 20.3.2002, lk 7.

[7] EÜT L 160, 26.6.1999, lk 48.

[8] EÜT L 79, 22.3.2002, lk 15.

[9] EÜT L 178, 30.6.2001, lk 1.

[10] EÜT L 104, 20.4.2002, lk 26.

[11] EÜT L 256, 7.9.1987, lk 1.

[12] EÜT L 128, 15.5.2002, lk 8.

[13] EÜT L 279, 23.10.2001, lk 1.

--------------------------------------------------